CELEX: 32008R0536
Language: lv
Date: 2008-06-13 00:00:00
Title: Komisijas Regula (EK) Nr. 536/2008 ( 2008. gada 13. jūnijs ) par pasākumu pieņemšanu saskaņā ar 6. panta 3. punktu un 7. pantu Eiropas Parlamenta un Padomes Regulā (EK) Nr. 782/2003 par aizliegumu attiecībā uz alvorganiskajiem savienojumiem uz kuģiem un par minētās regulas grozīšanu

14.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 156/10
            
         
      KOMISIJAS REGULA (EK) Nr. 536/2008
   (2008. gada 13. jūnijs)
   par pasākumu pieņemšanu saskaņā ar 6. panta 3. punktu un 7. pantu Eiropas Parlamenta un Padomes Regulā (EK) Nr. 782/2003 par aizliegumu attiecībā uz alvorganiskajiem savienojumiem uz kuģiem un par minētās regulas grozīšanu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 14. aprīļa Regulu (EK) Nr. 782/2003 par aizliegumu attiecībā uz alvorganiskajiem savienojumiem uz kuģiem (1) un jo īpaši tās 6. panta 3. punktu, 7. panta otro daļu un 8. pantu,
   tā kā:
   
               (1)
            
            
               Regulā (EK) Nr. 782/2003 noteikts, ka Komisijai jāpieņem minētās regulas īstenošanas pasākumi, ja līdz 2007. gada 1. janvārim nav stājusies spēkā 2001. gada 5. oktobrī pieņemtā Starptautiskā Konvencija par piesārņojošo pretapaugšanas sistēmu kontroli uz kuģiem (turpmāk tekstā “AFS konvencija”).
            
         
               (2)
            
            
               Minētā AFS konvencija vēl nav stājusies spēkā.
            
         
               (3)
            
            
               Tāpēc jāpieņem pasākumi, lai kuģi, kas kuģo zem trešās valsts karoga, varētu apliecināt atbilstību Regulas (EK) Nr. 782/2003 5. pantā noteiktajām prasībām, un jāparedz noteikumi par ostas valsts veikto kontroli.
            
         
               (4)
            
            
               Regulas (EK) Nr. 782/2003 8. pantā paredzēts, ka regulā var izdarīt grozījumus, lai ņemtu vērā starptautiskas norises, jo īpaši norises Starptautiskajā Jūrniecības organizācijā (turpmāk tekstā “SJO”), vai arī, ņemot vērā pieredzi, paaugstinātu šīs regulas efektivitāti.
            
         
               (5)
            
            
               SJO Jūras vides aizsardzības komiteja (turpmāk tekstā “MEPC”) saskaņā ar tiesisko regulējumu, kas noteikts AFS konvencijas 4. pielikuma 1. panta 4. punkta a) apakšpunktā, ar 2002. gada 11. oktobra Rezolūciju MEPC.102(48) ir pieņēmusi metodiskos norādījumus par kuģu pretapaugšanas sistēmu apsekošanu un sertifikāciju.
            
         
               (6)
            
            
               Saskaņā ar AFS konvencijas 11. panta 2. punktu SJO Jūras vides aizsardzības komiteja 2003. gada 18. jūlijā ar Rezolūciju MEPC.105(49) ir pieņēmusi metodiskos norādījumus par kuģu pretapaugšanas sistēmu inspekcijām.
            
         
               (7)
            
            
               Saskaņā ar AFS konvencijas 11. panta 1. punktu SJO Jūras vides aizsardzības komiteja 2003. gada 18. jūlijā ar Rezolūciju MEPC.104(49) ir pieņēmusi metodiskos norādījumus par paraugu ņemšanu no kuģu pretapaugšanas sistēmām.
            
         
               (8)
            
            
               Līdz laikam, kamēr AFS konvencija stājas spēkā, ir lietderīgi tās noteikumus piemērot attiecībā uz kuģiem, kuri kuģo zem to dalībvalstu karogiem, kuras ir minētās konvencijas Puses. Turklāt kuģiem, kuri kuģo zem to dalībvalstu karogiem, kuras nav AFS konvencijas Puses, Kopienā nedrīkstētu piemērot režīmu, kas ir labvēlīgāks par iepriekšminēto.
            
         
               (9)
            
            
               Šajā regulā paredzētie pasākumi ir saskaņā ar atzinumu, kuru sniegusi Kuģošanas drošības un kuģu izraisītā piesārņojuma novēršanas komiteja, kas izveidota ar Eiropas Parlamenta un Padomes Regulu (EK) Nr. 2099/2002 (2),
            
         IR PIEŅĒMUSI ŠO REGULU.
   1. pants
   Šīs regulas mērķis ir:
   
               —
            
            
               noteikt pasākumus, lai kuģi, kuri kuģo zem trešo valstu karogiem un kuri ienāk dalībvalsts ostā vai piestāj terminālā atklātā jūrā, varētu apliecināt atbilstību Regulas (EK) Nr. 782/2003 5. pantā noteiktajām prasībām,
            
         
               —
            
            
               noteikt procedūras ostas valsts veiktajai kontrolei Kopienā,
            
         
               —
            
            
               grozīt norādes uz AFS paziņojumu par atbilstību Regulas (EK) Nr. 782/2003 tekstā un pielikumā.
            
         2. pants
   1.   Regulas (EK) Nr. 782/2003 3. panta 1. punkta c) apakšpunktā minētajiem kuģiem ir jāapliecina atbilstība minētās regulas 5. pantam, ievērojot šā panta 2., 3. un 4. punkta noteikumus.
   2.   Pārejas perioda laikā kuģi, kas kuģo zem dalībvalsts karoga, kura ir Puse Starptautiskajā Konvencijā par piesārņojošo pretapaugšanas sistēmu kontroli uz kuģiem (turpmāk tekstā “AFS konvencija”), atbilstību Regulas (EK) Nr. 782/2003 5. pantam apliecina ar paziņojumu par atbilstību, kas sniegts saskaņā ar 5.4.1. punktu SJO Jūras vides aizsardzības komitejas (turpmāk tekstā “MEPC”) metodiskajos norādījumos par kuģu pretapaugšanas sistēmu apsekošanu un sertifikāciju Rezolūcijā MEPC.102(48).
   3.   Pēc AFS konvencijas stāšanās spēkā kuģi, kas kuģo zem dalībvalsts karoga, kura ir AFS konvencijas Puse, atbilstību Regulas (EK) Nr. 782/2003 5. pantam apliecina ar pretapaugšanas sistēmu starptautisku sertifikātu saskaņā ar AFS konvencijas 4. pielikumu.
   4.   Kuģi, kas kuģo zem dalībvalsts karoga, kura nav AFS konvencijas Puse, atbilstību Regulas (EK) Nr. 782/2003 5. pantam apliecina ar paziņojumu par atbilstību, kuru sniedz karoga valsts administrācija saskaņā ar AFS konvencijas 10. pantu un saistībā ar tās 4. pielikumu, ievērojot SJO Jūras vides aizsardzības komitejas Rezolūcijā MEPC.102(48) noteiktos metodiskos norādījumus par kuģu pretapaugšanas sistēmu apsekošanu un sertifikāciju. Šajā punktā norādes uz minēto pantu, pielikumu un metodiskajiem norādījumiem par pretapaugšanas sistēmu starptautisko sertifikāciju uzskata par norādēm uz minēto paziņojumu par atbilstību.
   3. pants
   1.   Pārejas perioda laikā dalībvalstis kuģiem, uz kuriem saskaņā ar šā panta 2. un 3. punktu attiecas Regula (EK) Nr. 782/2003, piemēro noteikumus par kontroli, kas ir līdzvērtīgi Padomes Direktīvā 95/21/EK (3) noteiktajiem.
   2.   Neskarot šīs regulas 2. pantu, attiecībā uz inspekcijām un pārkāpumu konstatēšanu dalībvalstis piemēro AFS konvencijas 11. pantu, ievērojot SJO Jūras vides aizsardzības komitejas Rezolūcijā MEPC.105(49) noteiktos metodiskos norādījumus par kuģu pretapaugšanas sistēmu inspekcijām.
   3.   Šā panta 1. punkta noteikumus attiecībā uz Regulas (EK) Nr. 782/2003 3. panta 1. punkta c) apakšpunktā minētajiem kuģiem piemēro no 2008. gada 1. janvāra.
   4. pants
   Izpildot Regulas (EK) Nr. 782/2003 6. un 7. pantā paredzētos pienākumus, dalībvalstīm jāievēro Jūras vides aizsardzības komitejas Rezolūcijā MEPC.104(49) noteiktie metodiskie norādījumi par paraugu ņemšanu no kuģu pretapaugšanas sistēmām.
   5. pants
   Regulu (EK) Nr. 782/2003 groza šādi.
   
               1)
            
            
               Regulas 2. panta 9. punkta tekstu aizstāj ar šādu:
               
                           “9)
                        
                        
                           “Eiropas AFS paziņojums par atbilstību” ir dokuments, kuru dalībvalsts iestāžu vārdā izdod atzīta organizācija un ar kuru tiek konstatēta atbilstība AFS konvencijas 1. pielikuma prasībām;”
                        
                     
         
               2)
            
            
               Regulas 6. panta 2. punkta b) apakšpunkta tekstu aizstāj ar šādu:
               
                           “b)
                        
                        
                           gadu pēc a) apakšpunktā minētā termiņa dalībvalstis atzīst visus Eiropas AFS paziņojumus par atbilstību.”
                        
                     
         
               3)
            
            
               Regulas I pielikuma 1.4. punktā norādi uz Rezolūciju MEPC.101(48) aizstāj ar norādi uz Rezolūciju MEPC.102(48).
            
         6. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 13. jūnijā
      
         
            Komisijas vārdā —
         
            priekšsēdētāja vietnieks
         
         Antonio TAJANI
         
      
   
   
      (1)  OV L 115, 9.5.2003., 1. lpp.
   
      (2)  OV L 324, 29.11.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 93/2007 (OV L 22, 31.1.2007., 12. lpp.).
   
      (3)  OV L 157, 7.7.1995., 1. lpp.